Bə́ fulugan ai bəvə́və̄ə̄. Bə́ fulugan ai ngoe, á zāŋ dzābán dulu á tīī álí, á tīī álí; ndóan e lómo m̀fyɛ, fɛ̌lə́fɛs é kwí á ndóan étē mū. 14Bə́və́və̄ə̄ bā bə́ sə́ álí bə́ nə̄ álí, anə́ zə̄ yaŋ. 15Ńdɔ mə ngábəbə bəvə́və̄ə̄: mə ǹtala á sí, á mgbág bəvə́və̄ə̄, akon, ású ású ásə. 16Nyɔ̂l mə́kon má ai ǹkomán yā étē bí ngábə́ vâ m̀fyɛ krizolîd. Məkon mə́sə̄ mə́nyi mə́ ngábə́ ǹkomán dzam də́dā: nyɔ́l dzābán ai ǹkomán wábán bí ngábə́ hə anə́ ákon dá á fūdú ákon avɔ́g á ńnə̄m étē. 17Mə́ wulugu á mə̄búg mə́nyi, təge vəngan á mvús éyɔŋ mə́ wulugu. 18Ǹtíé ńkɔ̄dɔ̄ná wábán ó ngābə́ áyǎb ábuí, ó tɔ̄á fə məsis, ńdɔ̄ fə ǹtíé ńkɔ̄dɔ̄ná wábán, á bɔ́ bə́nyi, ó ngábə́ ai miǹkokoe ngiligidíga á nyɔ́l. 19Éyɔŋ bəvə́və̄ə̄ bə́ wulugu, məkon mɔ̂ mə́ wulugu á mgbág dzābán; ábōg bəvə́və̄ə̄ bábɛ́d á yób, məkon mɔ̂ mə́ bɛ́də́ fə̄ á yób. 20Bə́ kələ ḿfág ǹsísīm ó yigi kə, məkon mɔ̂ mə́ bɛ́də̄ fə dzam də́dā, amú ńsīsīm bə̄və́və̄ə̄ ó ngábə́ á məkon étē. 21Ábōg báwulu, mɔ̂ mə́ ngáwulu; ǹnyie anə́ bátə́bə, məkon mɔ̂ mə̂ tə́bə́; ábōg bə̄və́və̄ə̄ bábɛ́d á yób, məkon mɔ̂ mə́ bɛ́də́ fə̄ á yób dzam də́dā, amú ǹsísīm bə̄və́və̄ə̄ ó ngábə́ á məkon étē. 22Á mīńló bə́və́və̄ə̄ á yób, dzóm ziŋ é ngábə́, é fulugan ai ebás yób, é fyɛgɛ anə́ akɔ́g kristâl, é ndāmá bɔ̄ á mīńló á yób;